திட்டக்குடி அருகே உள்ள எழுத்தூர் கிராமத்தில் அரசு தொடக்கப் பள்ளி உள்ளது. இந்தப் பள்ளியில் 75-க்கும் மேற்பட்ட மாணவ, மாணவிகள் படித்து வருகின்றனர். பள்ளியில் தலைமை ஆசிரியர் உட்பட 4 ஆசிரியர்கள் பணிபுரிந்து வருகின்றனர். தலைமை ஆசிரியை அனுசுயா மாணவ, மாணவிகளை சாதிப் பெயரை சொல்லி தகாத வார்த்தைகளால் திட்டி வருவதாக மாணவ, மாணவிகள் தங்களின் பெற்றோர்களிடம் தொடர்ந்து கூறி வந்துள்ளனர். கடந்த சில நாள்களுக்கு முன்பு பள்ளியில் படிக்கும் 5-ம் வகுப்பு மாணவன் பிரகதீஸ்வரனை தலைமை ஆசிரியை அடித்ததில் அவரது காலில் காயம் ஏற்பட்டுள்ளது. இது குறித்துக் கேட்ட மாணவனின் பெற்றோருக்கும் தலைமை ஆசிரியைக்கும் வாக்குவாதம் ஏற்பட்டுள்ளது. இந்நிலையில், பள்ளியில் மாணவ மாணவிகளை வகுப்பறையில் சாதி வாரியாக பிரித்து உட்காரவைத்துள்ளதாகவும், ஒரு குறிப்பிட்ட வகுப்பினர் கழிவறையைப் பயன்படுத்தக் கூடாது